text: Her er forklaringen på sort is
  28 december 2010 kl. 09.04
  Sort is er den farligste trafiksituation.
  Sort is er sne, der er smeltet. Herefter fryser vejbanen til is, som bilister ikke kan se, fordi det ligner sort asfalt.
  Friktionen kan være tæt på nul, og her hjælper selv vinterdæk og elektroniske stabilitets-systemer kun lidt.
  Derfor er sort is så farligt.
  Og når fænomenet så opstår i voldsomme kuldegrader, er den sorte is ikke til at få bugt med. Salt virker nemlig meget dårligt, når temperaturen kommer under minus syv grader.
  